דב אלבוקרק

דב אלבוקרק (נולד ב-11 בדצמבר 1966) הוא פרופסור ורופא ישראלי המומחה ברפואת ילדים ומינהל רפואי ומכהן כסמנכ"ל וראש חטיבת הרפואה בקופת חולים מאוחדת משנת 2022 ואחד מחברי ועדת סל התרופות. לשעבר מנהל מרכז רפואי שיקומי רעות תל אביב, מפקד רפואה של פיקוד מרכז בצה"ל בדרגת אלוף-משנה, סגן מנהל מרכז רפואי רבין, עוזר רפואי למנכ"ל משרד הבריאות.

ביוגרפיה
פרופסור דב אלבוקרק נולד באיסטנבול שבטורקיה, לד"ר מואיז אלבוקרק, רופא משפחה, וסוזי אלבוקרק, מזכירה רפואית. ועלה לישראל בשנת 1970.

בשנים 1980–1984, בהיותו תלמיד תיכון, שיחק אלבוקרק כדורסל בקבוצות הנערים והנוער של מכבי תל אביב.

בשנת 1984 החל לימודי רפואה במסגרת העתודה האקדמית בפקולטה לרפואה באוניברסיטת תל אביב ואת שנת הסטאז' ביצע במרכז הרפואי אסף הרופא, בשנים 2010-2011 למד ניהול מערכות בריאות (MHA) באוניברסיטת בן-גוריון בנגב.

 קריירה רפואית וניהולית 
בשנת 2002 התמחה אלבוקרק ברפואת ילדים במרכז שניידר לרפואת ילדים ושימש שם כרופא ילדים בכיר. לאחר מכן החל לשמש כסגן מנהל בית החולים בילינסון, ובשנת 2007 החל התמחות-על במנהל רפואי בבילינסון.

בשנים 2013–2014 היה עוזר רפואי למנכ"ל משרד הבריאות דאז פרופסור רוני גמזו וריכז את הסדרת פרויקט שיתוף מידע (אופק) ואת תחום השיקום הרפואי, ועמד בראש ועדה לבחינה של פריסת אמבולנסים ממוגני הירי ביהודה ושומרון.

בין השנים 2014–2020 כיהן כמנהל בית החולים השיקומי רעות בתל אביב. בתקופה זאת הוביל את סינוף בית החולים לאוניברסיטת תל אביב, הרחיב את תוכניות ההתמחות לרופאים ושיתופי הפעולה האקדמיים בכלל הסקטורים הרפואיים, הרחיב וחיזק את מערכי השיקום לצעירים וקשישים, הקים את מכון רעות למחקר ופיתוח ואת שילוב הטכנולוגיות המתקדמות בתהליכי השיקום, הרחיב את המערך האמבולטורי, שיפר ושידרג את מודלי ההתקשרות של בית החולים עם קופות החולים, הוביל תהליך תכנון של קמפוס בית החולים השיקומי החדש ומיצב את רעות כבית חולים שיקומי מוביל.

בשנים 2020–2021 שימש כסגן מנהל המרכז הרפואי רבין ועמד בראש ועדת האתיקה הרפואית וועדת ההשתלות במרכז הרפואי.

החל מינואר 2022 מכהן פרופ' אלבוקרק כסמנכ"ל וראש חטיבת הרפואה במאוחדת. במסגרת תפקידו מוביל את תחומי הליבה הרפואיים של הקופה.

 שירות צבאי 
פרופ' אלבוקרק שירת בחיל הרפואה וסיים את שירותו הצבאי בדרגת אלוף-משנה. במהלך שירותו הצבאי ביצע תפקידים רבים, ובהם:
ממוזער|דב אלבוקרק בפיליפינים
ממוזער|ביקור מכבי תל אביב בבית החולים בניהולו של אלבוקרק
 2004-2006 קצין רפואה אוגדתי של אוגדת יהודה ושומרון. במסגרת זאת הוביל את המענה הרפואי אל מול הטרור הפלסטיני וחיזק את השילוביות עם כוחות ההצלה האזרחים ואל מול חיל האוויר.
 2007-2010 ראש ענף מיון רפואי ורפואה תעסוקתית קידם דיגיטציה של ספר הפרופילים הרפואיים, יזם והוביל תהליכי שיתוף מידע רפואי בין קופות החולים לצה"ל בנוגע למועמדים לשירות ביטחון.
 2010-2013 שירת כמפקד רפואה פיקודי של פיקוד מרכז בדרגת אלוף-משנה.

בשנת 2013, השתתף אלבוקרק במשלחת ההצלה של צה"ל לפיליפינים, לאחר אסון הטייפון יולנדה. הוא ניהל את מערך הילדים בבית חולים שדה של חיל הרפואה, במסגרתו טופלו כ-850 ילדים.

 חיים אישיים 
אלבוקרק הוא תושב הוד השרון. נשוי לעורכת הדין דורית גרכט אלבוקרק, לשעבר מנכ"לית איקון מחקרים קליניים ישראל, ואב לשלושה בנים.

פרסים
 פרס ראש אכ"א למצוינות (2013).
 פרס ראש אט"ל לפרויקט טכנולוגי (2012) על פרויקט שיתוף מידע רפואי בין קופות החולים לצה"ל.
 פרס ראש אט"ל לצוות שיפור מצטיין (2004).
 פרס למחקר מצטיין, החברה הישראלית לפדיאטריה קלינית (2003).
 מדריך מצטיין בבית הספר לרפואה ע"ש סאקלר באוניברסיטת תל אביב (2003).

חברות בפורומים מקצועיים
 חבר במועצה הלאומית לשיקום בין השנים 2015-2020.
 חבר במועצה הלאומית לגריאטריה בין השנים 2015-2020.
 חבר בוועד איגוד מנהלי בתי חולים בהסתדרות הרפואית. בין השנים 2020-2021
 חבר בוועדת הביקורת ובאסיפה הכללית של מכון לואיס.
 חבר בוועד המנהל של תוכנית ענבר.

קישורים חיצוניים

 ראיון של ד"ר דב אלבוקרק בתוכנית הרדיו "כבוד העו"ד עם עורך הדין ליאור טומשין", רדיוס 100FM, 5 בדצמבר 2017


הילה אלרואי, שיטת התקצוב האבסורדית המונעת מנפגעי שבץ את השיקום המגיע להם, "סטטוסקופ" - מוסף הבריאות של המהדורה המרכזית של ערוץ 10, 25 באוקטובר 2018


 ד"ר דב אלבוקרק, מנהל המרכז הרפואי שיקומי רעות, על אתרים ברפואת השיקום בישראל

הערות שוליים

קטגוריה:רופאי ילדים ישראלים
קטגוריה:מנהלי בתי חולים בישראל
קטגוריה:סגל מרכז שניידר לרפואת ילדים
קטגוריה:סגל אוניברסיטת תל אביב: רפואה
קטגוריה:אלופי-משנה בחיל הרפואה
קטגוריה:בוגרי תיכון בן-גוריון (פתח תקווה)
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרי העתודה האקדמית
קטגוריה:ישראלים ילידי טורקיה
קטגוריה:ישראלים שנולדו ב-1966